Държавен вестник, бр. 76, 2021 г., стр. 31

БРОЙ  76	
Д Ъ Р Ж А В Е Н  В Е С Т Н И К 	
СТР.  31  
Глава 6.2 - Разпоредби за конструкцията и изпитването на контейнери за газове 
 
603 
 
6.2.2.5.4.4 
 Първоначалният одит в съответствие с 6.2.2.5.3.2 се извършва по удовлетворителен за компетентния 
 орган начин. 
 
6.2.2.5.4.5 
 Ако на производителя е отказано одобрение, компетентният орган представя подробни писмени 
причини за този отказ. 
 
6.2.2.5.4.6 
 След одобрението на компетентния орган се предоставят промените в информацията, представена 
съгласно 6.2.2.5.4.3 във връзка с първоначалното одобрение. 
 
Последващи одобрения на типа конструкция 
6.2.2.5.4.7 
Заявлението за последващо одобрение на типа конструкция обхваща изискванията на 6.2.2.5.4.8 и 
6.2.2.5.4.9, при условие че производителят притежава първоначално одобрение на типа конструкция. 
В такъв случай системата за качество на производителя съгласно 6.2.2.5.3 трябва да е била 
одобрена по време на първоначалното одобрение на типа конструкция и да е приложима за новата 
конструкция. 
 
6.2.2.5.4.8 
Заявлението включва: 
 
.1  името и адреса на производителя и, в допълнение, ако заявлението е подадено от упълномощен 
представител, неговото име и адрес; 
.2 подробности за всеки отказ на одобрение на подобно заявление от друг компетентен орган; 
 
.3 доказателство, че има издадено първоначално одобрение на типа конструкция; и 
 
.4 техническата документация, както е описано в 6.2.2.5.4.3.8. 
 
Процедура за одобрение на типа конструкция 
 
6.2.2.5.4.9 
Контролният орган: 
 
.1 разглежда техническата документация, за да провери дали: 
.1     конструкцията е в съответствие с приложимите разпоредби на стандарта, и 
.2 
прототипната партида е произведена в съответствие с техническата документация и е 
представителна за конструкцията; 
.2 проверява дали производствените проверки са извършени съгласно изискванията на 6.2.2.5.5; 
 
.3 
избира съдове под налягане от прототипна производствена партида и контролира изпитванията 
на тези съдове под налягане, както се изисква за одобрение на типа конструкция; 
.4 
извършва или възлага извършването на прегледите и изпитванията, посочени в стандарта за 
съда под налягане, за да установи дали: 
.1 
стандартът е приложен и изпълнен, и 
.2 
процедурите, приети от производителя, отговарят на изискванията на стандарта; и 
 
.5 гарантира, че различните прегледи и изпитвания за одобрение на типа са извършени правилно и 
компетентно. 
След провеждане на прототипното изпитване със задоволителни резултати и изпълнение на всички 
приложими изисквания на 6.2.2.5.4 се издава сертификат за одобрение на типа конструкция, който 
включва името и адреса на производителя, резултатите и заключенията от прегледа, както и 
необходимите данни за идентификация на типа конструкция. 
 
Ако на производителя е отказано одобрение на типа конструкция, компетентният орган представя 
подробни писмени причини за този отказ. 
 
6.2.2.5.4.10  Изменения на одобрени типове конструкции 
 
Производителят: 
 
а)   информира издаващия компетентен орган за измененията в одобрения тип конструкция, когато 
тези изменения не представляват нова конструкция, както е посочено в стандарта за съда под 
налягане; или 
b)   иска последващо одобрение на типа конструкция, когато тези изменения представляват нова 
конструкция съгласно съответния стандарт за съда под налягане. Това допълнително одобрение 
се дава под формата на изменение на оригиналния сертификат за одобрение на типа 
конструкция. 
 
6.2.2.5.4.11   При поискване компетентният орган съобщава на всеки друг компетентен орган информация относно 
одобрението на типа конструкция, измененията на одобренията и оттеглените одобрения. 
 
6.2.2.5.5 
Проверка и сертифициране на производството 
Контролният орган или негов упълномощен представител извършва проверката и сертифицирането 
на всеки съд под налягане. Контролният орган, избран от производителя за проверка и изпитване по 
време на производството, може да бъде различен от контролния орган, използван за изпитването за 
одобрение на типа конструкция. 
Глава 6.2 - Разпоредби за конструкцията и изпитването на контейнери за газове 
604 
Когато може да се докаже по задоволителен за контролния орган начин, че производителят е обучил 
компетентни проверяващи, независими от производствените операции, проверката може да бъде 
извършена от тези проверяващи. В такъв случай производителят води документация за обучението на 
проверяващите. 
Контролният орган проверява дали проверките от производителя и изпитванията, извършени върху тези 
съдове под налягане, съответстват напълно на стандарта и на разпоредбите на настоящия Кодекс. Ако се 
установи несъответствие във връзка с тази проверка и изпитване, разрешението за извършване на 
проверка от проверяващи на производителя може да бъде оттеглено. 
След одобрение от контролния орган производителят изготвя декларация за съответствие със 
сертифицирания тип конструкция. Поставянето на маркировките за сертифициране на съдовете под 
налягане се счита за декларация, че съдът под налягане отговаря на приложимите стандарти за съдове 
под налягане и на изискванията на системата за оценяване на съответствието, както и на разпоредбите на 
настоящия Кодекс. Контролният орган поставя или упълномощава производителя да постави 
маркировките за сертифициране на съдовете под налягане и регистрираната маркировка на контролния 
орган върху всеки одобрен съд под налягане. 
Сертификат за съответствие, подписан от контролния орган и производителя, се издава преди съдовете 
под налягане да бъдат напълнени. 
6.2.2.5.6 
Записи 
Одобрението на типа конструкция и сертификатът за съответствие се съхраняват от производителя и 
контролния орган в продължение на не по-малко от 20 години. 
6.2.2.6 Система за одобрение на периодични проверки и изпитвания на съдове под налягане 
6.2.2.6.1 
Определения 
За целите на настоящия раздел: 
Система за одобрение означава система за одобрение от компетентен орган на орган, извършващ 
периодични проверки и изпитвания на съдове под налягане (наричан по-долу „орган за периодични 
проверки и изпитвания“), включително одобрение на системата за качество на този орган. 
6.2.2.6.2 
Общи положения 
Компетентен орган 
6.2.2.6.2.1 
 Компетентният орган създава система за одобрение, за да гарантира, че периодичните проверки и 
изпитвания на съдовете под налягане съответстват на разпоредбите на настоящия Кодекс. В случаите, 
когато компетентният орган, който одобрява орган, извършващ периодични проверки и изпитвания на 
съдове под налягане, не е компетентният орган на държавата, която одобрява производството на съд под 
налягане, маркировките на държавата, в която е издадено одобрението за периодични проверки и 
изпитвания, се отбелязват върху маркировката на съда под налягане (вижте 6.2.2.7). Компетентният орган 
на държавата на одобрение за периодични проверки и изпитвания предоставя, при поискване, 
доказателства за съответствие със системата за одобрение, включително записите от периодичните 
проверки и изпитвания, на своя партньор в държавата на употреба. Компетентният орган на държавата на 
одобрение може да прекрати валидността на сертификата за одобрение, посочен в 6.2.2.6.4.1, при 
наличието на доказателства за несъответствие със системата за одобрение. 
6.2.2.6.2.2 
 Компетентният орган може изцяло или частично да делегира функциите си в рамките на системата за 
одобрение. 
6.2.2.6.2.3 
 Компетентният орган осигурява наличието на актуален списък на одобрените органи за периодични 
проверки и изпитвания и техните идентификационни маркировки. 
Орган за периодични проверки и изпитвания 
6.2.2.6.2.4 
 Органът за периодични проверки и изпитвания се одобрява от компетентния орган и: 
.1  разполага с персонал с организационна структура, способен, обучен, компетентен и квалифициран да 
изпълнява задоволително техническите си функции; 
.2 има достъп до подходящи съоръжения и оборудване; 
.3 действа безпристрастно и не оказва никакво влияние, което би могло да му попречи да действа 
безпристрастно; 
.4 гарантира търговската поверителност; 
 .5 поддържа ясно разграничение между действителните функции на органа за периодични проверки и 
изпитвания и несвързаните функции; 
.6 използва документирана система за качество в съответствие с 6.2.2.6.3; 
.7 подава заявление за одобрение в съответствие с 6.2.2.6.4; 
.8 гарантира, че периодичните проверки и изпитвания се извършват в съответствие с 6.2.2.6.5; и 
.9 поддържа ефективна и подходяща система за докладване и записване в съответствие с 6.2.2.6.6.